CELEX: 62009TN0233
Language: et
Date: 2009-06-12 00:00:00
Title: Kohtuasi T-233/09: 12. juunil 2009 esitatud hagi — Access Info Europe versus nõukogu

29.8.2009   
            
            
               ET
            
            
               Euroopa Liidu Teataja
            
            
               C 205/40
            
         12. juunil 2009 esitatud hagi — Access Info Europe versus nõukogu
   (Kohtuasi T-233/09)
   2009/C 205/75
   Kohtumenetluse keel: inglise
   
      Pooled
   
   
      Hageja: Access Info Europe (Madriid, Hispaania) (esindajad: advokaadid O. Brouwer ja J. Blockx)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               Tühistada vaidlustatud otsus;
            
         
               —
            
            
               mõista hageja kohtukulud, sealhulgas menetlusse sekkuvate poolte kulud, vastavalt Esimese Astme Kohtu kodukorra artiklile 87 välja Euroopa Liidu Nõukogult.
            
         
      Väited ja peamised argumendid
   
   Hageja palub vastavalt määrusele (EÜ) nr 1049/2001 (1), tühistada nõukogu otsus, millega keelduti osaliselt hagejale ligipääsu andmisest dokumendile 16388/08 (nõukogu peasekretariaadi teatis „informatsioon” rühmale), mis puudutab ettepanekut Euroopa Parlamendi ja nõukogu määruse (üldsuse juurdepääsu kohta Euroopa Parlamendi, nõukogu ja komisjoni dokumentidele) kohta. Nõukogu andis hagejale ligipääsu ainult redigeeritud dokumendi versioonile, kust olid eemaldatud osad, mille alusel on võimalus kindlaks teha muudatusettepanekuid esitavad delegatsiooni osapooled.
   Hageja väidab, et vaidlustatud otsust tuleb tühistada järgmistel põhjustel:
   Esiteks väidab hageja, et nõukogu rikkus määruse (EÜ) nr 1049/2001 artikli 4 lõike 3 esimest lõiku, kuna:
   
               (a)
            
            
               ta ei ole näidanud, kuidas delegatsiooni liikmete nimede avalikustamine kahjustaks oluliselt institutsiooni otsuse tegemise protsessi;
            
         
               (b)
            
            
               ta ei ole põhjendanud riski, miks delegatsiooni osapooled lõpetaksid oma seisukohtade kirjaliku esitamise ning kuidas see kahjustaks oluliselt institutsiooni otsuse tegemise protsess;
            
         
               (c)
            
            
               ta ei ole arvesse võtnud kõrgemat avalikkuhuvi, mis õigustab riiklike delegatsioonide avalikustamise.
            
         Teiseks väidab hageja, et Nõukogu rikkus EÜ artiklis 253 ning määruse (EÜ) nr 1049/2001 artikli 7 lõikes 1 ja artikli 8 lõikes 1 nõutud põhjendamise kohustust.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331)